Tarybos Sprendimas
2000 m. vasario 28 d.
dėl Europos bendrijos ir Maroko Karalystės susitarimo dėl Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko Karalystės asociaciją, tam tikrų 2, 3, 4 ir 6 priedų pakeitimų, sudarymo pasikeičiant laiškais
(2000/205/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnio 3 dalį kartu su 300 straipsnio 2 dalies pirmu sakiniu,
atsižvelgdama į Komisijos pasiūlymą,
kadangi:
(1) Atsižvelgiant į praėjusį laiką ir pokyčius, įvykusius nuo tada, kai 1996 m. vasario 26 d. buvo pasirašytas Europos ir Viduržemio jūros šalių susitarimas, įkuriantis Europos Bendrijų bei jų valstybių narių ir Maroko Karalystės asociaciją, kai kuriuose šio Susitarimo prieduose reikia padaryti tam tikrą skaičių nedidelių pakeitimų,
(2) Pakeitimų tikslas yra liberalizuoti susitarimus dėl tarifų, kuriuos Marokas taiko Europos bendrijos kilmės pramonės produktų importui.
(3) Europos bendrijos ir Maroko Karalystės tuo tikslu sudarytas Susitarimas pasikeičiant laiškais turėtų būti patvirtintas,
NUSPRENDĖ:
1 straipsnis
Europos bendrijos ir Maroko Karalystės susitarimas dėl Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko Karalystės asociaciją, tam tikrų 2, 3, 4, ir 6 priedų pakeitimų, sudarytas pasikeičiant laiškais, tvirtinamas Bendrijos vardu.
Susitarimo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį įgaliotą pasirašyti Susitarimą, kad jis taptų privalomas Bendrijai.
Priimta Briuselyje, 2000 m. vasario 28 d.